# data[].attributes.attachment_caption
Illustrationen viser: "Et frimærke med drengen Garmann sammen med Frimærkemanden samt i forgrunden en stor mælkebøtte." Mon der er symbolik deri? 

# data[].attributes.headline
Billedbog/Børnebog/Ungdomsbog: "Garmanns Gate" af Stian Hole fra Cappelen Damm

# data[].attributes.subject
Billedbog/Børnebog/Ungdomsbog: "Garmanns Gate" af Stian Hole fra Cappelen Damm

# data[].attributes.body
Forfatter og illustrator: Stian Hole

Titel: Germanns Gate

Forlaget og årstal 2008: Cappelen Damm

Garmanns Gate er anden bog om drengen Garmann.

"Fra vinduet sitt ser Garmann en sort katt som stryker over veien. Sju års ulykke, tenker han idet Roy i fjerde sykler forbi. I fjor kastet Roy gymskoene hans opp i telefonledningene. De henger der fortsatt.

Drengen Garmann møder du allerede på de to første sider - han sidder sammensunken, blikket nedadrettet og med ryggen til.

På sengen ligger en opslået bog med tørrede blomster.

Hvorfor virker Garmann så modløs?

" Det er skummelt å gå inn i villhagen til Frimerkemannen.

<<Livet er aldri helt trygt,>> har pappa sagt.

Å gå inn i hagen til Frimerkemannen er nesten som å gå inn i en mørk skog, eller gå alene ned i kjelleren, tenker Garmann Men inne i villhagen har han set...."

Hvad er det Garmann har set derinde i Frimærkemandens have? Hvem er Frimærkemanden egentligt? Er han djævlen - som Roy siger? Roy fra fjerde - hvad er der med ham?

Bogen kan læses af alle elever i skolen - i hvert fald kan den sagtens bruges både i indskoling og mellemtrin. Der er mange relevante emner, at tage fat i og afhængig af elevernes alder, vil de tage fat i forskellige temaer. Billederne i sig selv - kan også være et tema. Spændende er illustrationerne - se om du selv kan finde ELVIS!!

Bogen har flere temaer: Altid nogen, som er større end en selv eller som har mere magt. At vi alle fejler og tager ved lære deraf. Venskab og død.

Lån endelig denne bog på biblioteket - den er fantastisk. Læs den gerne på NORSK - sproget nærmest synger.

D. 9. november 2023 af Majbrit Osmundsen

# data[].attributes.attachment_caption
Billedet er fundet på nettet - da det en denne udgave jeg husker!  Min egen bog har billeder af de skuespillere, som var med i filmen på forsiden. SUK ;-)

# data[].attributes.headline
Roman/Ungdomslitteratur/Drama/Dannelsesroman - disse ord dukker op på Google omkring MIN EGEN YNDLINGSROMAN - FRA DA JEG VAR UNG. Holder den i dag?

# data[].attributes.subject
Roman/Ungdomslitteratur/Drama/Dannelsesroman - disse ord dukker op på Google omkring MIN EGEN YNDLINGSROMAN - FRA DA JEG VAR UNG. Holder den i dag?

# data[].attributes.body
Forfatter: Susan Hinton

Titel: Outsideren

Forlag og årstal: Munksgaard i 1969 - min er fra Høst & Søn 1993.

Susan Hinton udgav den i 1967 og der skives om den: "En er moderne klassiker om den 14-årige Ponyboy og kampen for at finde en plads i verden."

"Da jeg trådte ud i det klare sollys fra mørket inde i biografen, var der kun to ting, jeg gik og tænkte på: Paul Newman - og hvordan jeg skulle få et lift hjem. Jeg ville gerne se ud som Paul Newman, for han ser skarp ud, og det gør jeg ikke, men for resten tor jeg ikke, jeg ser værst ud."

Ponybog bor selv med sine brødre Sodapop og Darry, da de har mistet deres forældre, som døde i en bilulykke. Ponyboy - tilhører kliken Fedtfjæsene. Han beskriver kliken sådan:

"Fedtfjæsener er lidt mere i retning af forbrydere: vi stjæler og kører rundt i gamle udborede biler, laver hold-up på tankstationerne og en bandekrig i ny og næ."

I bogen fortæller Ponyboy sin historie, om det at vokse op i samfundets udkant og egentligt bare gerne vil have et sted at være.

Målgruppen er de 13-16 årige og gid de læste den i deres engelsktimer og lavede en fed analyse af den.

Holder den i dag? Ja, det mener jeg klart den gør :-) Læs den!

D. 25. oktober 2023 af Majbrit Osmundsen

# data[].attributes.attachment_caption
Illustrationen viser Emily sammen med sin lillebror Navin. I Stenens vogter hører vi om, hvordan Emily finder en Amuletten - herefter opstår mystikken. 

# data[].attributes.headline
 Grafisk børneroman / Fantasy fiktion / Tegneserie: Serien "Amulet" Bog 1 "Stenens vogter"

# data[].attributes.subject
 Grafisk børneroman / Fantasy fiktion / Tegneserie: Serien "Amulet" Bog 1 "Stenens vogter"

# data[].attributes.body
Forfatter og illustrator: Kazu Kibuishi
Titel: Amulet 1: Stenens vogter.
Forlag og årstal: Forlaget Alvilda og udgivet på dansk i 2019
En serie bestående af ni, hvoraf den sidst udkommer i 2024.

Emily, Navin og deres mor må rejse fra deres hus pga. af farens død. I stedet må de flytte ind i et gammelt hus, som har tilhørt slægten gennem mange år. Emilys oldefar, som var blevet en særling efter hans kones død, boede der engang, men han forsvandt på mystisk vis.

På biblioteket som oldefaren har indrettet, finder Emily en halskæde med et amuletvedhæng, som nærmest drager hende. Hun tager den med sig og snart finder hun ud af, det er en helt speciel amulet.

Den første nat vågner de ved en mærkelig lyd og Emilys mor vil undersøge, hvad det er. Lyden kommer fra kælderen:

"Jeg går derned men I bliver her. Jeg vil ikke risikere, at en af jer bliver bidt af et vildt dyr. Forstået?" citat fra si. 47

Citatet har jeg valgt, da der fra denne side dukker en uvirkelig og spændende verden op fra kælderens dyb.

Bogen kan anbefalet til mellemtrins elever. Specielt til de elever, som er udfordret på læsningen, da de ville kunne støtte sig til de spændende illustrationer og den overkommelige tekst. Eleverne vil her få oplevelsen af, at have læst en rigtig bog - en hardcover bog og ikke "bare" en tegneserie.

Bogen har flere temaer: død, at flyttet til nyt og ukendt, familiens betydning for en og ikke mindst at venskab og tillid til dem omkring en.

Jeg kan klart anbefale den og ser selv frem til at læse nr. to :-)

D. 30. september 2023 af Majbrit Osmundsen.

# data[].attributes.attachment_caption
illustrationen viser drengen Robert foran spejlet sammen med sin usynlige ven Ingen. 

# data[].attributes.headline
Billedbog: "Ingen" af Kim Fupz Aakeson fra Forlaget Gyldendal.

# data[].attributes.subject
Billedbog: "Ingen" af Kim Fupz Aakeson fra Forlaget Gyldendal.

# data[].attributes.body
Forfatter: Kim Fupz Aakeson

Titel: Ingen

Illustrationer: Anna Margrethe Kjærgaard

Forlag og årstal: Gyldendal 2023

"Far banker på døren ind til Roberts værelse og spørger: "Hvem taler du med?"

Robert svarer: "Ingen."

Robert har en usynlig ven.

Sådan starten fortællingen om Robert, en dreng, som kendte alle i børnehaven men ingen i skolen. I skolen kommer Ingen og spørg Robert, om de skal sidde sammen og det er starten på et venskab. Robert laver alt med Ingen - men en dag, starter dagen lidt anderledes.

"Ingen vil være ven med dig!" siger Robert.

"Nå?" Anton trækker på skuldrene

Dette lille citat - har stor betydning i billedbogen.

Illustrationerne og teksten hænger tæt sammen - læs den gerne flere gange - for illustrationerne fortæller også en historie - uden ord.

Billedbogen Ingen er: "En fortælling om ensomhed, venskaber og det der kan være svært at se" - citat fra bogens bagside.

Billedbogen henvender sig specielt til de mindre børn - 4 til 7 års alderen. Men Kim Fupz Aakeson kan noget med sine tekster og derfor kan denne billedbog sagtens anvendes i et litterært forløb - i mellemtrinnet også.

D. 25. oktober 2023 af Majbrit Osmundsen

# data[].attributes.attachment_caption
Illustrationen af drengen Momo, som lige har fyldt rummet med farver ved at folde halen ud - fjer for fjer til halen står som en mægtig vifte bag ham.

# data[].attributes.headline
Billedbog: "Påfugl" af Ane Bjørn fra Gutkind Forlag.

# data[].attributes.subject
Billedbog: "Påfugl" af Ane Bjørn fra Gutkind Forlag.

# data[].attributes.body
Forfatter og illustrator: Ane Bjørn
Titel: Påfugl
Forlag og årstal: Gutkind Forlag - udgivet 24.08.2022

"Har du besluttet, hvad du vil være i morgen?" spørger far.
Drengen Momo og hans far står foran butikken med de flotteste kostumer, som kan bruges til fastelavnsfesten. Momo ser, en astronautkostume med sølvvisir og et andet sted står der en linedanser med blondeparaply. Pludselig slår Momos hjertet et ekstra slag - der er funklende fjer og glitrende vinger, en krone af prydfjer og en halepragt som en silkekappe.
"Har du set den dér?" siger far
"Ja," hvisker Momo

Drengen Momo bor sammen med sin far. Faderen vil gerne overraske Momo med et fastelavnskostume men noget er der sket - der ved butiksvinduet. Mon han har forstået Momo rigtigt i sit valg af kostume?
I parken holder Fuglemanden til - bænken hvorpå han sidder er nærmest levende af et bølgende hav af sorte fjer. Fuglene sidder på hans skuldre, på hans hat, på hans sølvbeslåede stok og på hans lange, krogede fingre. Hvad er det Fuglemanden gør for Momo - så Momo føler, at han er let - ja, nærmest at han kan svæve.

"Han sætter fjeren i masken. Så ranker han ryggen og sætter i løb. Ud på broen over søen. Han føler sig let, det er nærmest, som om han svæver, og vinden tager i fjerene, og følelsen i brystet vokser til en brusen."

Ovenstående citat er valgt, da det fortæller noget om, hvordan børn med deres fantasi kan iscenesætte noget - her via et fjer - så det føles som om, det virkeligt sker.

Bogen er smukt illustreret og viser - billeder sammen med ord - hvordan voksne og børn kan have forskellige forventninger. Ane Bjørn formår at fortælle, på hendes helt egen måde, at vi alle ønsker at blive set og mødt, som den vi nu er.

Bogen henvender sig til indskoling (5-8 år).

D. 25. september 2023 af Majbrit Osmundsen